smcproject/ml-wiki-sentences huggingface dataset:
ക്ഷയരോഗം പിടിപെട്ടിരുന്നതിനാൽ ജീവിതകാലത്തുടനീളം അവരെ ആരോഗ്യപ്രശ്നങ്ങൾ വലച്ചിരുന്നു.
ഒലിവിയ ലാങ്ങ്ടൺ സാമുവൽ ക്ലമൻസിനെ കണ്ടുമുട്ടുന്നത് 1867 ഡിസംബറിലായിരുന്നു.
ഒലിവിയയുടെ സഹോദരൻ ചാൾസ് വഴിയാണ് അവർ തമ്മിൽ പരിചയപ്പെടുന്നത്.
ആദ്യകൂടിക്കാഴ്ചയുടെ അവസരത്തിൽ ന്യൂയോർക്ക് നഗരത്തിൽ ചാൾസ് ഡിക്കൻസ് പങ്കെടുത്ത ഒരു സാഹിത്യശിബിരത്തിൽ അവർ പങ്കെടുത്തിരുന്നു.
1868 കളിൽ ക്ലമൻസ് ഒലിവിയയുമായി പ്രണയത്തിലായി.
അവർ എഴുത്തുകളിലൂടെ നിരന്തരം ബന്ധപ്പെട്ടിരുന്നു.
വിവാഹാഭ്യർത്ഥന ആദ്യതവണ ഒലിവിയ തള്ളിക്കളഞ്ഞിരുന്നു.
എന്നാൽ രണ്ടുമാസങ്ങൾക്കു ശേഷം 1868 ൽ അവരുടെ വിവാഹം നിശ്ചയിക്കപ്പെട്ടു.
1869 ലെ വിവാഹനിശ്ചയത്തിനുശേഷം 1870 ഫെബ്രുവരിയൽ അവർ തമ്മിൽ വിവാഹിതരാകുകയും ചെയ്തു.
എൽമിറയിൽവച്ചു നടന്ന വിവാഹച്ചടങ്ങിൽ ജോസഫ് ട്വിച്ചെൽ, തോമസ് കെ. ബീച്ചർ‌ തുടങ്ങിയ അക്കാലത്തെ പ്രമുഖ വ്യക്തികൾ പങ്കെടുത്തിരുന്നു.
ഒലിവിയ മോറിസ് This article may be expanded with text translated from the corresponding article in English .
A model attribution edit summary Content in this edit is translated from the existing English Wikipedia article at [[:en:Olivia Morris]]; see its history for attribution.
You should also add the template {{Translated|en|Olivia Morris}} to the talk page .
ഒലിവിയ മോറിസ് (ജനനം 29 ജനുവരി 1997) ഒരു ഇംഗ്ലീഷ് നടിയാണ് .
ഇന്ത്യൻ സിനിമയായ ആർആർആർ (2022), ബ്രിട്ട്ബോക്സ് സീരീസ് ഹോട്ടൽ പോർട്ടോഫിനോ (2022) എന്നിവയിലെ വേഷങ്ങളിലൂടെയാണ് അവർ അറിയപ്പെടുന്നത്.
ഒലിപ്പുഴ ഒലിപുഴയുടെ തീരത്ത് സ്ഥാപിച്ചിട്ടുള്ള ചേറുമ്പ് ഇക്കോ ടൂറിസം വില്ലേജ്
പശ്ചിമഘട്ടത്തിലെ സൈലൻറ്വാലി മലനിരകളിലൂടെ രൂപം കൊണ്ട് മലപ്പുറം ജില്ലയിലെ കരുവാരക്കുണ്ട് ഭാഗത്ത് നിന്ന് ഉത്ഭവിക്കുന്ന പുഴയാണ് ഒലിപ്പുഴ .
കരുവാരകുണ്ടിനടുത്തുള്ള കൽകുണ്ട്, കേരളാംകുണ്ട് തുടങ്ങിയ ഒലിപ്പുഴയിലേക്ക് ചേരുന്ന പ്രധാന വെള്ളച്ചാട്ടങ്ങൾ വിനോദ സഞ്ചാരികളെ ആകർഷിക്കുന്നു.
കേരളത്തിലെ പ്രധാന നദികളിലൊന്നായ കടലുണ്ടിപ്പുഴയുടെ പോഷക ഉറവിടങ്ങളിലൊന്നാണ് ഒലിപ്പുഴ.
മേലാറ്റൂരിനടുത്ത ഒരു പ്രദേശത്തിൻറെ പേരു കൂടിയാണ് ഒലിപ്പുഴ.
ഒലിപ്പുഴ പാലം
മലപ്പുറം ജില്ലയിലെ [പാണ്ടിക്കാട് മണ്ണാ�ർക്കാട് പ്രദേശങ്ങളെ ബന്ധിപ്പിച്ച് കടലുണ്ടിപ്പുഴയുടെ പോഷക നദിയായ ഒലിപ്പുഴക്ക് കുറുകെ മഞ്ചേരി -മണ്ണാർക്കാട്] റോഡിൽ നിർമ്മിച്ചിരിക്കുന്ന പാലമാണ് ഒലിപ്പുഴ പാലം .
അവലംബം ↑ http://www.onefivenine.com/india/Places/checkin/olipuzha-bridge-pandikad-melatur-road
ഒലിയിക് അമ്ലം ഇംഗ്ലീഷ് വിലാസം https://ml.wikipedia.org/wiki/Oleic_acid
ഗ്ലിസറൈഡ് രൂപത്തിൽ പ്രായേണ എല്ലാ എണ്ണകളിലും കൊഴുപ്പുകളിലും കണ്ടുവരുന്ന പ്രധാനപ്പെട്ട ഒരു അപൂരിത (unsaturated) ഫാറ്റി ആസിഡ് (കൊഴുപ്പംളം) ആണ് ഒലിയിക് അമ്ലം .
സമം‌‌രചനാ ഫോർമുല: CH 3 -(CH 2 ) 7 CH-CH-(CH 2 ) 7 -COOH.
ഒലിവ്‌‌എണ്ണ (80%), ആൽമണ്ഡ് എണ്ണ (77%), കടല എണ്ണ (55%), എള്ളെണ്ണ (50%) എന്നിവ നല്ല ശതമാനം ഒലിയിക് ആസിഡുള്ള എണ്ണകൾക്ക് ഉദാഹരണങ്ങളാണ്.
പ്രകൃതിജന്യമായ ഒരു എണ്ണയുപയോഗിച്ച് ഒലിയിക് ആസിഡിനെ മറ്റുള്ള ആസിഡുകളിൽ നിന്ന് വേർതിരിച്ച് ശുദ്ധമാക്കി എടുക്കുക എന്നതു പ്രയാസമേറിയതെങ്കിലും സാധ്യമാണ്.
ലവണങ്ങളുടെ ക്രിസ്റ്റലീകരണം, വളരെ താഴ്ന്ന താപത്തിൽ (-50 o C പോലുള്ളത്) ആസിഡുകളുടെ ക്രിസ്റ്റലീകരണം, ക്രോമറ്റോഗ്രാഫി എന്നീ മാർഗങ്ങൾ ഇതിനുപയോഗിക്കാറുണ്ട്.
ശുദ്ധമായ ഒലിയിക് ആസിഡ്
ശുദ്ധമായ ഒലിയിക് ആസിഡ്, സാധാരണ താപനിലകളിൽ, നിറം , മണം, സ്വാദ് എന്നിവയില്ലാത്ത ദ്രവപദാർഥമാണ്.
വ്യാപാരികമായ ഒലിയിക് ആസിഡിൽ മറ്റു പല ഫാറ്റി അംളങ്ങളും കലർന്നിരിക്കും.
വായുവിന്റെയും വെളിച്ചത്തിന്റെയും സാന്നിധ്യത്തിൽ ക്രമേണ ഇതിനു മഞ്ഞനിറവും (ചിലപ്പോൾ ചെന്തവിട്ടുനിറവും) കാറിയ മണവും ഉണ്ടാകുന്നു.
ഓക്സിഡേഷൻ മൂലമാണ് ഇതു സംഭവിക്കുന്നത്.
ഒലിയിക് ആസിഡ് വെള്ളത്തിൽ അലേയവും ആൽക്കഹോളിൽ ലേയവുമാണ്.
കാർബോക്സിൽ ഗ്രൂപ്പ് ഉള്ളതുകൊണ്ട് ലവണരൂപീകരണം, എസ്റ്റർ രൂപീകരണം മുതലായ പ്രതിപ്രവർത്തനങ്ങളിൽ ഒലിയിക് ആസിഡ് പങ്കെടുക്കുന്നു.
സോഡിയം ഹൈഡ്രോക്സൈഡും ഒലിയിക് ആസിഡും ചേർന്നുള്ള പ്രതിപ്രവർത്തനം കൊണ്ട് സോഡിയം ഒലിയേറ്റ് എന്ന ലവണമുണ്ടാകുന്നു.
എണ്ണകളിൽ നിന്ന് അലക്കുസോപ്പും കുളിസോപ്പും നിർമ്മിക്കുമ്പോൾ ഈ ലവണമാണ് ലഭ്യമാകുന്നത്.
കാർബൺ-കാർബൺ ദ്വി ബന്ധ (double bond) മുള്ളതുകൊണ്ട് ഒലിയിക് ആസിഡിൽ യോഗാത്മക (addition) പ്രതിപ്രവർത്തനങ്ങളും സാധ്യമാണ്.
നിക്കൽ ഉത്പ്രേരകത്തിന്റെ സാന്നിധ്യത്തിൽ ഹൈഡ്രജനുമായി സം‌‌യോജിക്കുമ്പോൾ സ്റ്റിയറിക് ആസിഡ് കിട്ടുന്നു.
CH 3 -(CH 2 ) 7 -CH = CH-(CH 2 ) 7 -COOH+H 2 -- 3 -(CH 2 ) 16 -COOH
ബ്രോമിനുമായിട്ടുള്ള യോഗാത്മക - പ്രതിപ്രവനത്തിൽ നിന്ന് 9, 10 - ഡൈബ്രോമൊ സ്റ്റിയറിക് ആസിഡ് ഉണ്ടാകുന്നു.
CH 3 -(CH 2 ) 7 -CH = CH-(CH 2 ) 7 -COOH+Br 2 -- 3 -(CH 2 ) 7 -CHBr-CHBr-(CH 2 ) 7 -COOH.
അവലംബം പുറംകണ്ണികൾ http://www.chemicalland21.com/arokorhi/industrialchem/organic/OLEIC%20ACID.htm http://www.valdezhousing.com/inipol/pages/oleic.htm Archived 2009-11-03 at the Wayback Machine .
http://science.kosmix.com/topic/Oleic_acid Archived 2010-05-04 at the Wayback Machine .
ഒലിവിയ കോൾമാൻ
സാറ കരോളിൻ ഒലിവിയ കോൾമാൻ (ജനനം: 30 ജനുവരി 1974) ഒരു ഇംഗ്ലീഷ് നടി ആണ്.
മികച്ച നടിക്കുള്ള അക്കാദമി അവാർഡ് ജേതാവായ അവർ അതുകൂടാതെ നാല് ബാഫ്റ്റ അവാർഡുകളും രണ്ട് ഗോൾഡൻ ഗ്ലോബ് അവാർഡുകളും കരസ്ഥമാക്കി.
ഒരു തവണ പ്രൈം ടൈം എമ്മി അവാർഡിന് നാമനിർദ്ദേശം ചെയ്യപ്പെട്ടിട്ടുണ്ട്.
ബ്രിസ്റ്റോൾ ഓൾഡ് വിക് തിയേറ്റർ സ്കൂളിൽ നിന്ന് ബിരുദം നേടിയ കോൾമാൻ ടെലിവിഷൻ രംഗത്തെ പ്രവർത്തനങ്ങളിലൂടെ ആണ് അറിയപ്പെട്ടു തുടങ്ങിയത്.
പീപ് ഷോ (2003-2015) എന്ന ചാനൽ 4 കോമഡി പരമ്പരയിൽ സോഫി ചാപ്മാൻ അവതരിപ്പിച്ചാണ് ശ്രദ്ധിക്കപ്പെട്ടത്.
ഗ്രീൻ വിങ് (2004-2006), ബ്യൂട്ടിഫുൾ പീപ്പിൾ (2008-2009), റെവ്.
(2010-2014), ട്വന്റി ട്വൽവ് (2011-2012) എന്നിവയാണ് മറ്റു കോമഡി കഥാപാത്രങ്ങൾ.
ദാറ്റ് മിച്ചൽ ആൻഡ് വെബ് ലുക്ക് (2006-2008) പരിപാടിയിൽ പീപ്ഷോയിൽ സഹപ്രവർത്തകരായിരുന്ന  ഡേവിഡ് മിച്ചൽ, റോബർട്ട് വെബ്ബ് എന്നിവരോടൊപ്പം വിവിധ വേഷങ്ങൾ അവതരിപ്പിച്ചു.
2013 ൽ ട്വന്റി ട്വൽവ് എന്ന പരമ്പരയിലെ മികച്ച കോമഡി അവതരണത്തിന് ബാഫ്റ്റ അവാർഡ് നേടി.
2013 ൽ തന്നെ അക്ക്യൂസ്ഡ് എന്ന പരമ്പരയിലെ പ്രകടനത്തിന് മികച്ച സഹനടിക്കുള്ള ബാഫ്റ്റ അവാർഡും കോൾമാൻ നേടി.
2014 ൽ ഐടിവി അവതരിപ്പിച്ച ബ്രോഡ്ചർച്ച് എന്ന ക്രൈം പരമ്പരയിലെ അഭിനയത്തിന് മികച്ച നടിക്കുള്ള ബാഫ്റ്റ അവാർഡും കോൾമാൻ നേടി.
ദ നൈറ്റ്സ് മാനേജർ എന്ന ത്രില്ലർ പരമ്പരയിലെ പ്രകടനത്തിന് മികച്ച സഹനടിക്കുള്ള ഗോൾഡൻ ഗ്ലോബ് പുരസ്‌കാരം കരസ്ഥമാക്കുകയും എമ്മി പുരസ്‌കാരത്തിന് നാമനിർദ്ദേശിക്കപ്പെടുകയും ചെയ്തു.
ചലച്ചിത്രരംഗത്തു പാഡി കോൺസിഡൈനിന്റെ ഡ്രാമ ചലച്ചിത്രം "ടിരാനൊസോർ" (2011) എന്ന ചിത്രത്തിലെ അഭിനയത്തിന് കോൾമാൻ നിരൂപകപ്രശംസ നേടി.
ഹോട്ട് ഫസ് (2007), ദി അയൺ ലേഡി (2011), ഹൈഡ് പാർക്ക് ഓൺ ഹഡ്സൺ (2012), ലോക്ക് (2013), ദ തേർറ്റീൻത് ടെയ്ൽ (2013),  ദി ലോബ്സ്റ്റർ (2015) എന്നിവയാണ് മറ്റു ശ്രദ്ധേയമായ ചലച്ചിത്രങ്ങൾ.
2018 ൽ ഇറങ്ങിയ ദി ഫേവൊറിറ്റ് എന്ന ചിത്രത്തിൽ ആൻ രാജ്ഞി ആയി അഭിനയിച്ചതിന് മികച്ച നടിക്കുള്ള ഗോൾഡൻ ഗ്ലോബ് പുരസ്‌കാരം, ബാഫ്റ്റ പുരസ്കാരവും, അക്കാദമി അവാർഡ് എന്നിവ നേടുകയും ചെയ്തു.
ഒലിയേസീ ഇംഗ്ലീഷ് വിലാസം https://ml.wikipedia.org/wiki/Oleaceae
ഒലിവും മുല്ലയും ഉൾപ്പെടുന്ന സസ്യകുടുംബമാണ് ഒലിയേസീ (Oleaceae) .
24 ജനുസുകളിലായി 615 സ്പീഷിസുകൾ ഉള്ള ഈ കുടുംബത്തിലെ മിക്ക അംഗങ്ങളും കാട്ടുപ്രദേശങ്ങളിൽ കാണുന്ന മരങ്ങൾ ആണ്.
മുല്ലയാണ് പ്രധാന കുറ്റിച്ചെടി.
ഈ സസ്യകുടുംബത്തിലെ അംഗങ്ങളെ ആർട്ടിക്കിലൊഴികെ ലോകത്തെല്ലായിടത്തും കണ്ടുവരുന്നു.
ഏറ്റവും സാമ്പത്തികപ്രാധാന്യമുള്ള ഒലിവിൽ നിന്നാണ് ഈ പേർ കുടുംബത്തിനു ലഭിച്ചത്.
മിക്കവാറും വെള്ളനിറത്തിലുള്ള പൂക്കൾ ഉണ്ടാകുന്ന ചെടികൾ അവയുടെ സൗന്ദര്യത്തിനും സൗരഭ്യത്തിനുമായി നട്ടുവളർത്തുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Oleaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Oleaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരാർ മാനേജ്‍മെൻറ്
മാനേജ്മെന്റ് വിഭവങ്ങളുടെയും കഴിവുകളുടെയും താൽക്കാലിക വ്യവസ്ഥയാണ് കരാർ മാനേജ്‍മെൻറ്.
ഒരു ഓർഗനൈസേഷനിൽ പരിവർത്തനം, പ്രതിസന്ധി അല്ലെങ്കിൽ മാറ്റം എന്നിവ കൈകാര്യം ചെയ്യുന്നതിനുള്ള ഒരു തെളിയിക്കപ്പെട്ട ഇടക്കാല എക്സിക്യൂട്ടീവ് മാനേജരുടെ ഹ്രസ്വകാല അസൈൻമെന്റായി കരാർ മാനേജ്‍മെൻറ് നെ കാണാൻ കഴിയും.
ഈ , ഹ്രസ്വ കാലത്തിൽ ഒരു സ്ഥിരമായ മാനേജ്മെന്റ് കണ്ടെത്തുന്നത് അസാധ്യമായ  സാഹചര്യത്തിൽ കരാർ മാനേജ്‍മെൻറ്  ആകാം.
കരാർ മാനേജ്‍മെൻറ്  ചരിത്രപരമായ തുടക്കം പുരാതന റോമിൽ നിന്നും ആരംഭിക്കുന്നു.
റോമൻ കരാറുകാർ പൊതു കെട്ടിടങ്ങൾ പണിയുന്നതിനോ പരിപാലിക്കുന്നതിനോ വിദേശത്ത് സൈന്യങ്ങൾ വിതരണം ചെയ്യുന്നതിനോ അല്ലെങ്കിൽ ചില നികുതികൾ ശേഖരിക്കുന്നതിനോ ഏർപ്പെടുന്നു  കരാറുകളെ അനുവദിക്കുന്നതിനുള്ള ഈ സംവിധാനം ബിസി മൂന്നാം നൂറ്റാണ്ടോടെ നന്നായി സ്ഥാപിക്കപ്പെട്ടു.
1970 കളുടെ പകുതി മുതൽ അവസാനം വരെ ഇടക്കാല മാനേജ്മെന്റിന്റെ ആധുനിക രീതി ആരംഭിച്ചു, നെതർലാൻഡിലെ സ്ഥിരം ജീവനക്കാരെ നീണ്ട കാലയളവിൽ  സംരക്ഷിക്കുക വലിയ ചിലവുകൾ നേരിടുകയും, കമ്പനികൾ സ്ഥിരം  ജീവനക്കാരെ നിയന്ത്രിക്കാൻ മാർഗം ആരംഭിച്ചു.
താൽക്കാലിക മാനേജർമാരെ നിയമിക്കുന്നത് അനുയോജ്യമായ ഒരു പരിഹാരമായി തോന്നി.
1989-ന് ശേഷം കിഴക്കും പടിഞ്ഞാറും വീണ്ടും ഒന്നിച്ചതിനുശേഷം ജർമ്മൻ സ്വകാര്യവൽക്കരണ ഏജൻസി ഉപയോഗിച്ചതാണ് ഒരു ഭൗമ-രാഷ്ട്രീയ മാറ്റത്തിന്റെ ഇടക്കാല മാനേജ്മെന്റിന്റെ മികച്ച ഉദാഹരണം.
കിഴക്കൻ ജർമ്മനിയിലെ ഇടക്കാല മാനേജർമാർക്ക് മുമ്പ് സർക്കാർ ഉടമസ്ഥതയിലുള്ള കമ്പനികളെ പുനർനിർമ്മിക്കുന്നതിന് ആവശ്യമായ മാനേജ്മെൻറ്, നേതൃത്വപരമായ കഴിവുകൾ പ്രയോഗിക്കണമെന്ന ആവശ്യം സൃഷ്ടിക്കപ്പെട്ടു.
1990 കളിൽ ജർമ്മനിയിൽ ആവശ്യം വർദ്ധിച്ചുകൊണ്ടിരുന്നു, കാരണം സമ്പദ്‌വ്യവസ്ഥ ഏകീകരണം, മാന്ദ്യം, 'പുതിയ' സമ്പദ്‌വ്യവസ്ഥയുടെ സാമ്പത്തിക പ്രവചനങ്ങൾ എന്നിവ നേരിടാൻ പാടുപെട്ടു.
ബ്രൺസ് പരാമർശിച്ച ഒരു പ്രധാന ഉദാഹരണം (2006) 2001 ൽ ജർമ്മൻ ടെലികോം എജിയുടെ താൽക്കാലിക സിഇഒ ആയി ഹെൽമറ്റ് സിഹ്‌ലറെ നിയമിച്ചു.
ഇടക്കാല മാനേജുമെന്റ് മൂല്യ നിർദ്ദേശം
ക്ലയന്റ് ഓർ‌ഗനൈസേഷനുകൾ‌ക്ക് ഇടക്കാല മാനേജുമെൻറ് ഓഫർ‌ കൂടുതൽ‌ ജനപ്രിയവും ചെലവ് കുറഞ്ഞതുമാക്കി മാറ്റുന്ന നിരവധി ഘടകങ്ങളുണ്ട്.
ഇടക്കാല മാനേജർമാർ അവരുടെ ക്ലയന്റുകൾക്ക് വാഗ്ദാനം ചെയ്യുന്ന ഒരു 'മൂല്യ നിർദ്ദേശം' എന്നാണ് ഈ ഘടകങ്ങളെ വിശേഷിപ്പിക്കുന്നത്.
ഇടക്കാല മാനേജ്മെന്റിന്റെ അരികുകളിൽ ചില വ്യത്യാസങ്ങളുണ്ടെങ്കിലും (താൽക്കാലിക തൊഴിലാളികൾ, ഫ്രീലാൻ‌സർമാർ, കരാറുകാർ, കൺസൾട്ടൻറുകൾ എന്നിവരുമായി) ഇനിപ്പറയുന്ന ഘടകങ്ങൾ ഇടക്കാല മാനേജുമെന്റ് മൂല്യ നിർദ്ദേശത്തിന് സമാനമാണ് :.
ഇടക്കാല മാനേജുമെന്റിന്റെ ഉപയോഗങ്ങൾ
ഒരു ഇടക്കാല മാനേജരുടെ ആവശ്യകതയ്‌ക്ക് കാരണമായേക്കാവുന്ന നിരവധി വ്യത്യസ്ത ബിസിനസ്സ് സാഹചര്യങ്ങളുണ്ട്.
സാധാരണഗതിയിൽ ഇവർ പ്രതിസന്ധി കൈകാര്യം ചെയ്യൽ, അസുഖം, മരണം, മാറ്റ മാനേജ്മെന്റ്, മാറ്റം അല്ലെങ്കിൽ മാറ്റം കൈകാര്യം ചെയ്യൽ, സ്റ്റാർട്ട്-അപ്പ്, സ്കെയിൽ-അപ്പ് ബിസിനസുകൾ, ഐ‌പി‌ഒകളും, ലയനങ്ങളും ഏറ്റെടുക്കലുകളും, പ്രോജക്റ്റ് മാനേജുമെന്റ് തുടങ്ങിയ അവസരങ്ങളിൽ ഇടക്കാല മാനേജുമെന്റിന്റെ ആവശ്യമായി വരും.
കരാസ്കോ ദേശീയോദ്യാനം
കരാസ്കോ ദേശീയോദ്യാനം ബൊളീവിയയിലെ കൊച്ചാബംബ ഡിപ്പാർട്ട്മെന്റിലെ ഒരു ദേശീയോദ്യാനമാണ്.
ഈ ദേശീയോദ്യാനത്തിന് ആകെ 6,226 ചതുരശ്ര കിലോമീറ്റർ വിസ്തൃതിയാണുള്ളത്.
ഈ മേഖലയിൽ ഏകദേശം 5000 ത്തിലധികം സസ്യവർഗ്ഗങ്ങുടെ കണക്കെടുപ്പു നടത്തിയിട്ടുണ്ട്.
ബൊളീവിയിലെ ഏറ്റവും കൂടുതൽ ജീവശാസ്ത്ര വൈവിദ്ധ്യമുള്ള ദേശീയോദ്യാനങ്ങളിലൊന്നാണിത്.
ഒരു സംരക്ഷിത മേഖലയായ ഈ ദേശീയോദ്യാനത്തിൽ മനുഷ്യവാസം നിരോധിക്കപ്പെട്ടിരിക്കുന്നു.
ഈദേശീയോദ്യാനം 1991 ഒക്ടോബർ 11 നാണ് രൂപീകരിക്കപ്പെട്ടത്.
പർവ്വതപ്രകൃതിയുള്ള പ്രദേശങ്ങളുൾക്കൊള്ളുന്ന ഈ ദേശീയോദ്യാനത്തിൽ വെള്ളച്ചാട്ടങ്ങൾ, താഴ്ന്ന താഴ്വരകൾ, ആഴമുള്ള മലയിടുക്കുകൾ എന്നിവ ഉൾപ്പെടുന്നു.
ബൊളീവിയൻ യുങ്കാസ് പരിസ്ഥിതി മേഖലകളുടെ ഭാഗങ്ങളെ ഇത് സംരക്ഷിക്കുന്നു.
സമൃദ്ധമായ സസ്യലതാദികൾ നിറഞ്ഞ ഇവിടുത്തെ വനം വംശനാശ ഭീഷണി നേരിടുന്ന നിരവിധി മൃഗങ്ങൾക്കും സസ്യങ്ങൾക്കും മരങ്ങൾക്കും സംരക്ഷണം നൽകുന്നു.
ഈ ദേശീയോദ്യാനം, കച്ചബാംബ ഡിപ്പാർട്ട്‍മെൻറിന് കിഴക്കുഭാഗത്തായാണ് സ്ഥിതിചെയ്യുന്നത്.
കരോസ്കോ , ടിറാക്വ , ചാപാരെ എന്നീ പ്രവിശ്യകളിലേയ്ക്കും ഇതു വ്യാപിച്ചുകിടക്കുന്നു.
കരി (മരം) ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Diospyros_sulcata
പശ്ചിമഘട്ടതദ്ദേശവാസിയായ ഒരു മരമാണ് കരി .
( ശാസ്ത്രീയനാമം : Diospyros sulcata ) .
250 മീറ്റർ വരെ ഉയരമുള്ള നനവാരന്ന നിത്യഹരിതവനങ്ങളിൽ കാണുന്നു.
അവലംബം പുറത്തേക്കുള്ള കണ്ണികൾ കാണുന്ന ഇടങ്ങൽ, കൂടുതൽ വിവരങ്ങൾ വിക്കിസ്പീഷിസിൽ Diospyros sulcata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Diospyros sulcata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരി ഇംഗ്ലീഷ് വിലാസം https://ml.wikipedia.org/wiki/Charcoal ഈ article ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(November 2010) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കത്തുന്ന മരക്കരി മരക്കരി നിർമ്മിക്കാനായി തടി മണ്ണുകൊണ്ട് മൂടി കത്തിക്കുന്നതിനു മുൻപ് (ഉദ്ദേശം 1890)
സസ്യങ്ങളോ മൃഗാവശിഷ്ടങ്ങളോ കത്തിച്ചാൽ കിട്ടുന്നതും കാർബണും ചാരവും അടങ്ങിയതുമായ വസ്തുവാണ് ചാർക്കോൾ , കരി , മരക്കരി എന്നൊക്കെ വിളിക്കപ്പെടുന്നത്.
മരമോ മറ്റ് വസ്തുക്കളോ ഓക്സിജന്റെ അഭാവത്തിൽ നീറ്റിയാണ് ( പൈറോളൈസിസ് , ചാർ , ബയോചാർ എന്നിവ കാണുക) കരിയുണ്ടാക്കുന്നത്.
ഈ പ്രക്രീയയിലൂടെ ശുദ്ധമല്ലാത്ത (ചാരം കലർന്ന) കാർബണാണ് ലഭിക്കുന്നത്.
പഞ്ചസാരക്കരിയാണ് പെട്ടെന്ന് ലഭിക്കാവുന്നതിൽ ഏറ്റവും ശുദ്ധമായ കാർബൺ .
സൾഫ്യൂരിക് ആസിഡ് ഉപയോഗിച്ചുള്ള ഡീഹൈഡ്രേഷൻ റിയാക്ഷൻ ഉപയോഗിച്ചാണ് ഇത്തരം ചാർക്കോൾ തയ്യാറാക്കുന്നത്.
കൽക്കരി പോലുള്ള വസ്തുവാണ് ഈ പ്രക്രീയയിലൂടെ ലഭിക്കുക.
അവലംബം പുറത്തേയ്ക്കുള്ള കണ്ണികൾ Coconut charcoal exporter Archived 2013-08-05 at the Wayback Machine .
Coconut charcoal Supply Archived 2013-08-04 at the Wayback Machine .
Simple technologies for charcoal making An illustrated description of how to make charcoal Archived 2013-08-05 at the Wayback Machine .
紀州備長炭 —Making of Kishū Binchōtan by Wakayama Pref.
Japan Charcoal and Fuel Association 炭琴 — Tankin ("Binchōtan charcoal-xylophone")
കരി ആള ഇംഗ്ലീഷ് വിലാസം https://ml.wikipedia.org/wiki/Whiskered_Tern
whiskered tern in flight
സ്റ്റെർനിഡേ കുടുംബത്തില്പ്പെട്ട കടൽപ്പക്ഷിയാണ് കരി ആള .
വിസ്കേർഡ് ടേൺ (Whiskered Tern) എന്ന് ഇംഗ്ലീഷിൽ അറിയപ്പെടുന്ന ഇതിന്റെ ശാസ്ത്രീയ നാമം ക്ലിഡോണിയസ് ഹൈബ്രിഡസ് (Chlidonias hybridus) എന്നാണ്.
വലിപ്പത്തിലും തൂവലിന്റെ പ്രത്യേകതകളിലും വ്യത്യാസങ്ങളുള്ള ചില പ്രാദേശിക ഉപയിനങ്ങൾ ഇതിനുണ്ട്.
സി. എച്ച്. ഹൈബ്രിഡസ് എന്നയിനം ഏഷ്യയിലെയും യൂറോപ്പിലേയും ഉഷ്ണ പ്രദേശങ്ങളിൽ കാണപ്പെടുന്നു.
ചെറിയ കൊക്കുള്ളതും ഇരുണ്ടതുമായ സി. എച്ച്. ഡെലലന്റൈ എന്നയിനത്തെ ആഫ്രിക്കയുടെ തെക്ക്, കിഴക്ക് ഭാഗങ്ങളിലും താരതമ്യേന വെളുത്ത നിറമുള്ള സി. എച്ച്. ജാവസിക്കസ് എന്നയിനത്തെ ജാവ മുതൽ ഓസ്ട്രേലിയ വരെയുള്ള പ്രദേശങ്ങളിലും കാണാം.
ഉഷ്ണ മേഖലയിലുള്ള പക്ഷികൾ സ്ഥിരതാമസക്കാരാണ്.
എന്നാൽ യൂറോപ്പിലെയും ഏഷ്യയിലെയും ചിലയിനങ്ങൾ ആഫ്രിക്കയിലേക്കും ദക്ഷിണേഷ്യയിലേക്കും ദേശാടനം ചെയ്യാറുണ്ട്.
ചതുപ്പുനിലങ്ങളിൽ കോളനികളായാണ് ഇവ ജീവിക്കുന്നത്.
കരി ആള കേരളത്തിലെ വിവിധ പ്രദേശങ്ങളിൽ നിന്നും ചിത്രീകരിച്ചത് കരി ആള കുഴുപ്പിളിയിൽ നിന്ന് കരി ആള കുഴുപ്പിളിയിൽ നിന്ന് കരി ആള കുഴുപ്പിളിയിൽ നിന്ന് കരിയാള കോട്ടയം ജില്ലയിലെ മണിമലക്കു സമീപത്തു നിന്ന്.
കരിയാള
കരിം കൽനക്കി ഇംഗ്ലീഷ് വിലാസം https://ml.wikipedia.org/wiki/Homaloptera_pillaii
കേരളത്തിൽ മാത്രം കാണുന്ന ശുദ്ധജല മത്സ്യം ആണ് കരിം കൽനക്കി .
ഏകദേശം 7.5 സെ മീ നീളം ആണ് ഇവയ്ക് .
ഇവയെ ഭാരതപ്പുഴയുടെ കൈവഴികളിലും ഭവാനിപ്പുഴയിലും കണ്ടു വരുന്നു.
വളരെ അപൂർവ്വമായ മത്സ്യം ആണ് ഇവ, എന്നാലും ഇവ വംശനാശ ഭീഷണിക്ക് പുറത്താണ്.
ഇവയുടെ മുഖ്യ ആവാസ വ്യവസ്ഥ സൈലന്റ്‌വാലിയുടെ ഉള്ളിൽ ആണ് എന്നതാണിതിനുകാരണം.
കരിം ഖാൻ സന്ദ് ഇംഗ്ലീഷ് വിലാസം https://ml.wikipedia.org/wiki/Karim_Khan_Zand
മുഹമ്മദ് കരിം ഖാൻ സന്ദ് ( പേർഷ്യൻ : محمدکریم خان زند ) 1751 മുതൽ 1779 വരെ ഇറാനിൽ ഭരണം നടത്തിയ സന്ദ് രാജവംശത്തിന്റെ സ്ഥാപകനായിരുന്നു.
ഖൊറാസാനൊഴികെ യുള്ള ഇറാൻ (പേർഷ്യ) മുഴുവൻ അദ്ദേഹം ഭരിച്ചിരുന്നു.
ചില കൊക്കേഷ്യൻ പ്രദേശങ്ങൾ അദ്ദേഹം ഭരിക്കുകയും ഏതാനും വർഷങ്ങൾ ബസ്രയെ കൈവശപ്പെടുത്തുകയും ചെയ്തിരുന്നു.
കരീം ഖാൻ ഭരണാധികാരിയായിരിക്കെ, 40 വർഷത്തെ യുദ്ധത്തിന്റെ നാശത്തിൽ നിന്ന് ഇറാൻ കരകയറുകയും യുദ്ധം തകർന്ന രാജ്യത്തിന് ഒരു പുതിയ സമാധാനം, സുരക്ഷ, ശാന്തി, സമൃദ്ധി എന്നിവ നൽകുകയും ചെയ്തു.
1765 മുതൽ 1779 ൽ കരീം ഖാന്റെ മരണം വരെയുള്ള വർഷങ്ങൾ സന്ദ് ഭരണത്തിന്റെ മൂർദ്ധന്യദശയായി അടയാളപ്പെടുത്തപ്പെട്ടു.
അദ്ദേഹത്തിന്റെ ഭരണകാലത്ത് ബ്രിട്ടനുമായുള്ള ബന്ധം പുനസ്ഥാപിക്കപ്പെടുകയും തെക്കൻ ഇറാനിൽ ഈസ്റ്റ് ഇന്ത്യാ കമ്പനിക്ക് ഒരു ട്രേഡിംഗ് പോസ്റ്റ് അനുവദിക്കപ്പെടുകയും ചെയ്തു.
അദ്ദേഹം ഷിറാസിനെ തന്റെ തലസ്ഥാനമാക്കുകയും അവിടെ നിരവധി വാസ്തുവിദ്യാ പദ്ധതികൾക്കു തുടക്കമിടാൻ ഉത്തരവിടുകയും ചെയ്തു.
കരീം ഖാന്റെ മരണത്തെത്തുടർന്ന്, ഒരിക്കൽ കൂടി രാജ്യത്ത് ആഭ്യന്തരയുദ്ധം പൊട്ടിപ്പുറപ്പെട്ടതോടൊപ്പം അദ്ദേഹത്തിന്റെ പിൻഗാമികൾക്കൊന്നും അദ്ദേഹത്തെപ്പോലെ ഫലപ്രദമായി രാജ്യം ഭരിക്കാൻ കഴിഞ്ഞതുമില്ല.
അദ്ദേഹത്തിന്റെ പിൻഗാമികളിൽ അവസാനത്തെയാളായ ലോത്ത് അലി ഖാനെ ഖ്വജർ ഭരണാധികാരി ആഗാ മുഹമ്മദ് ഖാൻ ഖ്വജർ വധിക്കുകയും അയാൾ ഇറാന്റെ ഏക ഭരണാധികാരിയായിത്തീരുകയും ചെയ്തു.
പശ്ചാത്തലവും പൂർവ്വകാല ജീവിതവും
യഥാർത്ഥത്തിൽ കുർദിഷ് ആയിരിക്കാവുന്ന ലൂർസ് ജനതയുടെ ഒരു ശാഖയായ ലാക്സ് ഗോത്രത്തിലെ ചെറുതും അറിയപ്പെടാത്തതുമായ ഉപഗോത്രമായ സന്ദ് ഗോത്രത്തിൽപ്പെട്ടയാളായിരുന്നു കരിം ബെഗ്.
മലയർ ജില്ലയിലെ പാരി, കമാസാൻ ഗ്രാമങ്ങളിൽ സന്ദ് ഗോത്രക്കാർ കേന്ദ്രീകരിച്ചിരുന്നുവെങ്കിലും മധ്യ സാഗ്രോസ് നിരകളിലും ഹമദാൻ നാട്ടിൻപുറങ്ങളിലും അവർ ചുറ്റിത്തിരിയുന്നതായും കണ്ടെത്തിയിരുന്നു.
അക്കാലത്ത് സഫാവിദ് സാമ്രാജ്യത്തിന്റെ ഭാഗമായിരുന്ന പാരി ഗ്രാമത്തിൽ ca.
1705 ലാണ് കരീം ബെഗ് ജനിച്ചത്.
ഇനാഖ് ഖാൻ സന്ദ് എന്നയാളുടെ മൂത്ത പുത്രനായിരുന്ന അദ്ദേഹത്തിന് 3 സഹോദരിമാരും മുഹമ്മദ് സാദെക് ഖാൻ എന്ന സഹോദരനും സാക്കി ഖാൻ, എസ്കന്ദർ ഖാൻ സന്ദ് എന്നീ രണ്ട് അർദ്ധസഹോദരന്മാരുമാണുണ്ടായിരുന്നത്.
1722-ൽ സഫാവിദ് സാമ്രാജ്യം തകർച്ചയുടെ വക്കിലായിരുന്ന കാലത്ത് – ഇസ്ഫഹാൻ പട്ടണവും മധ്യ, കിഴക്കൻ ഇറാന്റെ ഭൂരിഭാഗവും അഫ്ഗാൻ ഹോടക് രാജവംശം പിടിച്ചെടുക്കുകയും റഷ്യക്കാർ വടക്കൻ ഇറാനിലെ പല പട്ടണങ്ങളും കീഴടക്കുകയും ചെയ്തിരുന്നു.
അതേ സമയംതന്നെ ഇറാന്റെ അപചയം മുതലെടുത്തുകൊണ്ട് ഓട്ടോമൻ സാമ്രാജ്യം ധാരാളം പടിഞ്ഞാറൻ അതിർത്തി ജില്ലകളെ കീഴടക്കുന്നതിനുള്ള പ്രവർത്തനങ്ങളിലേർപ്പെട്ടു.
അവിടെ അവർക്ക് ചീഫ് മെഹ്ദി ഖാൻ സന്ദിന്റെ നേതൃത്വത്തിൽ സന്ദ് വംശജരുൾപ്പെടെ പ്രാദേശിക വംശജരുടെ ധീരമായ ചെറുത്തിനിൽപ്പിനെ നേരിടേണ്ടി വരുകയും ശത്രു സൈന്യം ഉപദ്രവിക്കപ്പെടുകയും ഇറാനിലേക്ക് കൂടുതൽ മുന്നേറുന്നതിൽ നിന്ന് ഇത് അവരെ തടയുകയും ചെയ്തു.
1732 ൽ നാദർ ക്വോളി ബെഗ് ഇറാനിലെ സഫാവിഡ് ഭരണം പുനസ്ഥാപിക്കുകയും രാജ്യത്തിന്റെ യഥാർത്ഥ ഭരണാധികാരിയായിത്തീരുകയും ചെയ്തു.
ഗോത്രവർഗക്കാരെ കൊള്ളക്കാരായി കരുതിയിരുന്ന അദ്ദേഹം അവരെ കീഴ്പ്പെടുത്തുന്നതിനായി പടിഞ്ഞാറൻ ഇറാനിലെ സാഗ്രോസ് നിരകളിലേക്ക് ഒരു പര്യവേഷണം നടത്തി.
അദ്ദേഹം ആദ്യം ബക്താരികളേയും ഫെയ്‌ലി ലർസ് ഗോത്രക്കാരേയും പരാജയപ്പെടുത്തുകയും ഖൊറാസാനിലേക്ക് വൻതോതിൽ കുടിയേറാൻ അവരെ നിർബന്ധിതരാക്കുകയും ചെയ്തു.
തുടർന്ന് അദ്ദേഹം മെഹ്‌ദി ഖാൻ സന്ദിനെയും അയാളുടെ സൈന്യത്തെയും പാരിയിലെ അവരുടെ ശക്തികേന്ദ്രത്തിൽ നിന്ന് പ്രലോഭിപ്പിച്ചു പുറത്തിറക്കുകയും സന്ദുകളുടെ ബന്ധുക്കളിൽ 400 പേരെ കൊലപ്പെടുത്തുകയും ചെയ്തു.
ഗോത്രത്തിലെ അവശേഷിച്ച അംഗങ്ങൾ കൂട്ടത്തോടെ ഇനാഖ് ഖാൻ സന്ദിന്റേയും അയാളുടെ ഇളയ സഹോദരൻ ബുഡാഖ് ഖാൻ സന്ദിന്റേയും നേതൃത്വത്തിൽ അബിവാർഡിലേക്കും ദർഗാസിലേക്കും  കൂട്ടത്തോടെ കുടിയേറാൻ നിർബന്ധിതരാകുകയും അവിടെ കരീം ബെഗ് ഉൾപ്പെടെയുള്ള ഗോത്രത്തിലെ കഴിവുള്ള അംഗങ്ങൾ നാദറിന്റെ സൈന്യത്തിൽ ഉൾപ്പെടുത്തപ്പെടുകയും ചെയ്തു.
1 2 Perry 2011 , പുറങ്ങൾ.
sfn error: no target: CITEREFPerry2011 ( help ) ↑ Fisher et al. 1991 , പുറം.
sfn error: no target: CITEREFFisherAveryHamblyMelville1991 ( help ) 1 2 3 Perry 2010 .
sfn error: no target: CITEREFPerry2010 ( help ) ↑ ...
1 2 Perry 2012 , പുറം.
sfn error: no target: CITEREFPerry2012 ( help )
കരിംകയ്യൻ കുരങ്ങ് ഇംഗ്ലീഷ് വിലാസം https://ml.wikipedia.org/wiki/Semnopithecus_hypoleucos
മറ്റു ഹനുമാൻ കുരങ്ങുകളെപ്പോലെ ഇലതീനിയായ ഒരു കുരങ്ങാണ് തെക്കേ ഇന്ത്യയിൽ കാണുന്ന കരിംകയ്യൻ കുരങ്ങ് (Black-footed gray langur; Semnopithecus hypoleucos ).
പശ്ചിമഘട്ടത്തിന്റെ മധ്യഭാഗത്തായി (ഗോവ, കർണ്ണാടക, കേരലം) കാണുന്ന ഇവയെ വടക്ക് ഗോവയിലെ മോലം എന്ന സ്ഥലത്തും തെക്ക് സൈലന്റ് വാലിയുടെ അതിരു വരെയും കാണുന്നു.
ആകെ വിസ്‌തൃതി ഏതാണ്ട് 35000 ചതുരശ്ര കിലോമീറ്ററാണ്.
സംരക്ഷിതമേഖലകളുടെ അകത്തും പുറത്തും ഇവയെ കാണാറുണ്ട്.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ വളരെയേറെ വിവരവും കാണുന്ന ഇടങ്ങളും വിക്കിസ്പീഷിസിൽ Semnopithecus hypoleucos എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Semnopithecus hypoleucos എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരാർ നിയമം ഈ ലേഖനം ഇന്ത്യൻ കരാർ നിയമം 1872 എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) ഇംഗ്ലീഷ് വിലാസം https://ml.wikipedia.org/wiki/Indian_Contract_Act_1872
നാം രാവിലെ എഴുന്നേറ്റ് പത്രക്കാരന്റെ കയ്യിൽ നിന്ന് പത്രം വാങ്ങുമ്പോഴോ, പാൽക്കാരന്റെ കയ്യിൽ നിന്ന് പാൽവാങ്ങുമ്പോഴോ മുതൽ, അറിഞ്ഞോ  അറിയാതെയോ ഒരു കരാറിന്റെ അഥവാ കോൺട്രാക്ടിന്റെ ഭാഗമാകുകയാണ്.
ഇപ്രകാരം നോക്കിയാൽ ദൈനംദിന ജീവിതത്തിന്റെ നല്ലൊരു ഭാഗം ഇടപാടുകളും കരാർ നിയമത്തിന്റെ പരിധിയിൽ വരുന്നുവെന്ന് കാണാം.
ഓട്ടോയിലോ, ബസിലോ കയറി യാത്ര ചെയ്യുമ്പോഴും ഹോട്ടലിൽ ആഹാരം കഴിക്കുകയും ബില്ലിനനുസരിച്ചുള്ള തുക കൊടുക്കുകയും ചെരിപ്പ് റിപ്പയർ ചെയ്യുമ്പോഴും സിനിമാ ടിക്കറ്റ് വാങ്ങിക്കുമ്പോഴും ഒക്കെ കരാർ നിയമം നമ്മെ പിന്തുടരുന്നുണ്ട്.
അവയിൽ 76 123 വരെ വകുപ്പുകൾ റദ്ദായിപ്പോയിട്ടുള്ളതാകുന്നു.
കരിം ചിറകൻ മുളവാലൻ ഇംഗ്ലീഷ് വിലാസം https://ml.wikipedia.org/wiki/Disparoneura_quadrimaculata
ശരീരത്തിന് ഇഷ്ടികച്ചുവപ്പ് നിറവും ചിറകിൽ തവിട്ട് നിറത്തിലുള്ള വലിയ പൊട്ടും ഉള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് കരിം ചിറകൻ മുളവാലൻ ( ശാസ്ത്രീയനാമം : Disparoneura quadrimaculata ) .
വടക്കൻ കേരളത്തിലാണ് ഈ തുമ്പിയെ മുഖ്യമായും കണ്ടെത്തിയിട്ടുള്ളത്.
ഇവയെ കാടുകൾക്കടുത്തുള്ള വലിയ നദികളിലാണ് കാണുവാൻ കഴിയുന്നത്.
ഇഷ്ടികച്ചുവപ്പ് നിറമുള്ള കണ്ണിന്റെ കീഴ്ഭാഗം മങ്ങിയ വെളുപ്പ് നിറമാണ്.
കണ്ണിന്റെ മുകൾഭാഗത്തായി വെളുത്ത ഒരു വളയമുണ്ട്.
കഴുത്തിനും ഉരസ്സിനും ഇഷ്ടിക ചുവപ്പ് നിറം.
കീഴ്വശങ്ങൾക്ക് ഇളം തവിട്ട് കലർന്ന മഞ്ഞ നിറമാണ്.
കാലുകൾക്ക് തവിട്ട് നിറം.
കടും തവിട്ടു നിറത്തിൽ മഞ്ഞയും കറുപ്പും വളയങ്ങളുള്ള ഉദരത്തിന്റെ അവസാന ഖണ്ഡങ്ങൾക്ക് കറുത്ത നിറമാണ്.
സുതാര്യമായ ചിറകുകളുടെ മധ്യഭാഗത്തായി തവിട്ട് നിറത്തിലുള്ള വലിയ പൊട്ടുണ്ട്.
കാഴ്ചയിൽ പെൺതുമ്പികൾ ആൺതുമ്പികളെപ്പോലെയാണെങ്കിലും നിറങ്ങൾ മങ്ങിയതായിരിക്കും.
ഇവയുടെ ചിറകുകൾക്ക് നേരിയ തവിട്ട് നിറം മാത്രമാണുള്ളത്.
ഉണങ്ങിയ മൺതിട്ടകളും പാറപ്പുറങ്ങളും ഇവയുടെ ഇഷ്ട ഇരിപ്പിടങ്ങളാണ്.
ആൺതുമ്പികളെ സദാ വെള്ളത്തിനടുത്ത് കാണുവാൻ കഴിയുമെങ്കിലും പെൺതുമ്പികളെ മുട്ടയിടുന്ന സമയത്തു മാത്രമാണ് ജലാശയത്തിനടുത്ത് കാണുവാൻ സാധിക്കുന്നത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ കരിം ചിറകൻ മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കരിം ചിറകൻ മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഗാന്ധി, മൈ ഫാദർ ഇംഗ്ലീഷ് വിലാസം https://ml.wikipedia.org/wiki/Gandhi,_My_Father
2007 ആഗസ്റ്റ് 3 ന് പുറത്തിറങ്ങിയ ഒരു ഇന്ത്യൻ ജീവചരിത്ര സിനിമയാണ് ഗാന്ധി, മൈ ഫാദർ .
ഫിറോസ് അബ്ബാസ് ഖാൻ സംവിധാനം നിർവ്വഹിച്ച ഈ ചിത്രം നിർമ്മിച്ചിരിക്കുന്നത് പ്രശസ്ത ബോളിവുഡ് നടൻ അനിൽ കപൂർ ആണ്.
മഹാത്മ ഗാന്ധിയും അദ്ദേഹത്തിന്റെ മൂത്ത പുത്രൻ ഹരിലാൽ ഗാന്ധിയും തമ്മിലുള്ള അത്രകണ്ട് ഊഷ്മളമല്ലാത്തതും ഏറെ സംഘർഷഭരിതവുമായ പിതൃപുത്ര ബന്ധമാണ് ഈ ചിത്രത്തിനു ആധാരം.
ചന്ദുലാൽ ഭാഗുഭായ് ദലാൽ എഴുതിയ ഹരിലാൽ ഗാന്ധിയുടെ ജീവചരിത്ര ഗ്രന്ഥമായ ഹരിലാൽ ഗാന്ധി:എ ലൈഫ് എന്ന പുസ്തകത്തെ അടിസ്ഥാനമാക്കിയാണ് ഈ ചിത്രം നിർമ്മിച്ചിരിക്കുന്നത്.
ഇതേ പ്രമേയം ഉള്ള ഖാന്റെ നാടകം ആയ മഹാത്മാ വേഴ്സസ് ഗാന്ധി , പക്ഷെ ഗുജറാത്തി എഴുത്തുകാരൻ ദിങ്കർ ജോഷിയുടെ നോവലിനെ അടിസ്ഥാനമാക്കിയുള്ളതാണ്.
ദക്ഷിണാഫ്രിക്കയിലും, മുംബൈ, അഹമ്മദാബാദ് ഉൾപ്പെടെ നിരവധി ഇന്ത്യൻ നഗരങ്ങളിലും ആയി ഈ സിനിമ ചിത്രീകരിച്ചിരിക്കുന്നു.
ഗാന്ധിയും മകനും എന്നും വ്യത്യസ്ത ധ്രുവങ്ങളിൽ നിലകൊണ്ടവരായിരുന്നു.
സൗത്താഫ്രിക്കയിൽ നിന്നും വിദേശത്ത് പോയി പഠിച്ച് പിതാവിനെ പോലെ ബാരിസ്റ്റർ ആവണമെന്നായിരുന്നു ഹരിലാലിനു ആഗ്രഹം.
എന്നാൽ ഗാന്ധിക്കാകട്ടെ മകൻ തന്റെ വിമോചന യത്നങ്ങളിൽ പങ്കാളി ആവണമെന്നും, ഹരിലാലിനു ലഭിച്ച ഒരു വിദേശ പഠന സഹായ വാഗ്ദാനം പിതാവ് ഇടപ്പെട്ട് നിരസിപ്പിക്കുക പോലുമുണ്ടായി.
ഇതോടെ തകർന്നപോയ ഹരിലാൽ സൗത്താഫ്രിക്ക വിട്ട് ഇന്ത്യയിലേക്ക് മടങ്ങി.
ഭാര്യയും കുട്ടികളും എന്നും  ഇന്ത്യയിലായിരുന്നു.
നിരവധി തവണ ശ്രമിച്ചെങ്കിലും മെട്രിക്കുലേഷൻ പാസായില്ല.
പല ജോലികളും സംരംഭങ്ങളിലും ഏർപ്പെട്ട് നോക്കിയെങ്കിലും പരാജയമായിരുന്നു.
ഇതിനിടയിൽ കടുത്ത മദ്യപാനത്തിലേക്കും വ്യഭിചാരത്തിലേക്കും ഹരിലാൽ വീണു.
1936ൽ ഹരിലാൽ ഇസ്ലാം മതത്തിലേക്ക് പരിവർത്തനം ചെയ്തതായി പ്രഖ്യാപിച്ചു.
അബ്ദുല്ല ഗാന്ധി എന്ന പേരും സ്വീകരിച്ചു.
എന്നാൽ അധികം താമസിയാതെ തന്നെ അമ്മ കസ്തൂർബയുടെ ആഗ്രഹപ്രകാരം .
ആര്യസമാജത്തിൽ ചേർന്നു.
ഗാന്ധിയുടെ അന്ത്യനാളുകൾ വരെ ഈ സംഘർഷാവസ്ഥ നിലനിന്നു.
ഗാന്ധിയുടെ സംസ്ക്കാര ചടങ്ങിൽ ആരാലും തിരിച്ചറിയപ്പെടാത്ത തീർത്തും അന്യനായ ഒരു കാഴ്ച്ചക്കാരൻ മാത്രമായിരുന്നു മൂത്ത പുത്രൻ ഹരിലാൽ.
അധികം താമസിയാതെ തന്നെ ഹരിലാലും മരണപ്പെട്ടു.
അനാഥനും നിരാലംബനും ആയി ആശുപ്രതിയിലെത്തിയ ഹരിലാൽ തിരിച്ചറിയപ്പെട്ടത് മരണശേഷമാണ്.
ദർശൻ ജാരിവാല - മഹാത്മ ഗാന്ധി
അക്ഷയ് ഖന്ന - ഹരിലാൽ ഗാന്ധി
ഭൂമിക ചൗള – ഹരിലാലിന്റെ ഭാര്യ ഗുലാബ് ഗാന്ധി
ഷെഫാലി ഷാ – കസ്തൂർബ ഗാന്ധി.
2007 ദേശീയ ചലച്ചിത്രപുരസ്കാരം പ്രത്യേക ജൂറി അവാർഡ് - ഫിറോസ് അബ്ബാസ് ഖാൻ, അനിൽ കപൂർ മികച്ച തിരക്കഥ - ഫിറോസ് അബ്ബാസ് ഖാൻ മികച്ച സഹനടൻ - ദർശൻ ജരിവാല
2008 സീ സിനി അവാർഡുകൾ ക്രിറ്റിക്സ് അവാർഡ് (മികച്ച ചിത്രം) - അനിൽ കപൂർ ക്രിറ്റിക്സ് അവാർഡ് (മികച്ച നടി) - ഷെഫാലി ഷാ
2007 ഏഷ്യ പസഫിക് സ്‌ക്രീൻ അവാർഡുകൾ മികച്ച തിരക്കഥ - ഫിറോസ് അബ്ബാസ് ഖാൻ അവലംബം
ഗാന്ധി: ദ ഇയേഴ്സ് ദാറ്റ് ചേഞ്ച്ഡ് ദ വേൾഡ് ഇംഗ്ലീഷ് വിലാസം https://ml.wikipedia.org/wiki/Gandhi:_The_Years_That_Changed_the_World
ഇന്ത്യൻ ചരിത്രകാരനായ രാമചന്ദ്ര ഗുഹയുടെ (ജനനം 1958) 2018 സെപ്റ്റംബറിൽ പെൻഗ്വിൻ റാൻഡം ഹൗസ് പ്രസിദ്ധീകരിച്ച ഒരു നോൺ-ഫിക്ഷൻ പുസ്തകമാണ് ഗാന്ധി: ദ ഇയേഴ്സ് ദാറ്റ് ചേഞ്ച്ഡ് ദ വേൾഡ്, 1914-1948 .
മഹാത്മാ ഗാന്ധിയുടെ ഏറ്റവും വിപുലമായ ജീവചരിത്രങ്ങളിലൊന്നായ ഈ പുസ്തകം വ്യാപകമായ പ്രശംസകളും അംഗീകാരങ്ങളും നേടി.
ഗാന്ധിയെക്കുറിച്ച് ധാരാളം എഴുതിയിട്ടുള്ള ഗുഹ, ഇന്നത്തെ തലമുറയ്ക്ക് വേണ്ടി ഗാന്ധിയുടെ ജീവിതം വിവരിക്കാൻ ആഗ്രഹിക്കുന്നതിനാൽ ആണ് ഈ ജീവചരിത്രം രചിച്ചത് എന്ന് പറയുന്നു.
ഈ പുസ്തകം, ദക്ഷിണാഫ്രിക്കയിൽ നിന്ന് തിരിച്ചെത്തുന്നത് മുതൽ 1948 ൽ ഗാന്ധിയുടെ കൊലപാതകം വരെയുള്ള അദ്ദേഹത്തിന്റെ ജീവിതത്തിന്റെ കഥ മാത്രമല്ല, നമ്മുടെ സ്വാതന്ത്ര്യ പ്രസ്ഥാനത്തിന്റെയും അതിന്റെ നിരവധി സരണികളുടെയും ചരിത്രം കൂടി പറയുന്നുവെന്ന് ചില ഉറവിടങ്ങൾ പറയുന്നു.
ഗാന്ധാരി ഇംഗ്ലീഷ് വിലാസം https://ml.wikipedia.org/wiki/Gandhari_(character) വനവാസ പുറപ്പാട് - അന്ധരായ ധൃതരാഷ്ട്രർക്കും ഗാന്ധാരിക്കും വഴികാണിക്കുന്ന കുന്തി
ധൃതരാഷ്ട്രരുടെ പത്നിയും കൌരവരുടെ മാതാവുമായിരുന്നു ഗാന്ധാരി .
ഗാന്ധാര രാജാവായിരുന്ന സുബലന്റെ പുത്രിയായിരുന്നു അവർ.
സുബലന്റെ മൂത്തപുത്രനായിരുന്നു ശകുനി .
ഗാന്ധാര രാജകുമാരിയായിരുന്ന ഗാന്ധാരി അന്ധനായ ഭർത്താവിനു ഇല്ലാത്ത കാഴ്ച ശക്തി തനിക്കും വേണ്ടെന്നു തീരുമാനിക്കുകയും കണ്ണ് മൂടിക്കെട്ടി ഒരു അന്ധയായി ജീവിക്കുകയുമായിരുന്നു ചെയ്തത്.
ദുര്യോധനൻ , ദുശ്ശാസനൻ എന്നിവരുപ്പെടുന്ന നൂറു പുത്രന്മാരും ഒരു പുത്രിയുമായിരുന്നു ( ദുശ്ശള ) ഗാന്ധാരിയ്ക്കുണ്ടായിരുന്നത്.
ധർമിഷ്ടയായിരുന്ന ഗാന്ധാരി എല്ലായ്പ്പോഴും മക്കളെ അധാർമിക പ്രവർത്തികളിൽനിന്നും പിന്തിരിപ്പിക്കാൻ ശ്രമിച്ചിരുന്നു.